Anti-Hero

Anti-Hero on yhdysvaltalaisen laulaja-lauluntekijä Taylor Swiftin kappale vuodelta 2022. Kappaleen ovat säveltäneet ja tuottaneet Swift ja Jack Antonoff. "Anti-Hero" on ensimmäinen single Swiftin albumilta Swiftin studioalbumilta Midnights. Kappale julkaistiin albumin kanssa samaan aikaan 21. lokakuuta 2022. 

"Anti-Hero" nousi listaykköseksi muun muassa Yhdysvalloissa, Kanadassa ja Iso-Britanniassa. Yhdysvalloissa kappaleesta tuli Swiftin pisimpään listaykkösenä ollut kappale. "Anti-Hero" on yksi Swiftin menestyneimpiä kappaleita.

Tyyli ja sanoitukset
"Anti-Hero" on tyyliltään synth pop -musiikkia ja siinä on vaikutteita 1980-luvun rockista. Sanoitukset käsittelevät epävarmuuksia, itseinhoa ja mielenterveyden ongelmia. Kappale on omaelämänkerrallinen. Swiftin mukaan kappale kertoo myös siitä, miten hänen elämästään on tullut vaikeasti hallittavaa julkisuuden myötä.

Julkaisu
"Anti-Hero" on ensimmäinen single albumilta Midnights. Se julkaistiin albumin kanssa samaan aikaan 21. lokakuuta 2022. Swiftin ohjaama musiikkivideo ilmestyi samana päivänä. Kappaleesta on sittemmin julkaistu myös akustinen versio ja useita remix-versioita. Jack Antonoffin yhtye Bleachers on mukana yhdellä versiolla. Kappaleen liveversio on mukana Swiftin konserttielokuvassa Taylor Swift: The Eras Tour.

Listasijoitukset
"Anti-Hero" on yksi Swiftin kaupallisesti menestyneimmistä kappaleista. Kappale nousi listaykköseksi Yhdysvalloissa. Kappale oli listaykkösenä yhteensä kahdeksan viikkoa. Tammikuussa 2023 siitä tuli Swiftin pisimpään listan kärjessä ollut kappale. Lokakuussa 2023 kappale oli edelleen Billboard 100 -singlelistalla. Kappale nousi listaykköseksi myös useissa muissa  kuten Australiassa, Kanadassa, Iso-Britanniassa, Indonesiassa ja Singaporessa. Se oli myös maailman suosituimpia kappaleita mittaavan Global 200 -listan kärjessä. Suomessa kappale nousi sijalle 10.

Palkinnot
Kappaleen musiikkivideo voitti kuusi palkintoa vuoden 2023 MTV Video Music Awards -gaalassa. Video valittiin muun muassa vuoden videoksi ja kappale vuoden lauluksi. Kappale voitti vuoden laulun palkinnon myös IHeartRadio Music Awards -gaalassa.

Kappalelista

Lähteet

Aiheesta muualla
 Anti-Hero -kappaleen musiikkivideo

Taylor Swiftin kappaleet
Jack Antonoffin tuottamat kappaleet
Vuoden 2022 kappaleet
Yhdysvaltain singlelistan ykköset
Britannian singlelistan ykköset
Yhdysvaltalaiset synthpop-kappaleet